Diari Oficial de la Generalitat Valenciana


Sumari del DOGV 3359, del 27-10-1998 (1998/8848)

RESOLUCIÓ de 28 de setembre de 1998, del Servei Territorial d'Indústria i Energia de València, per la qual se sotmet a informació pública l'Addenda al Projecte d'Instal·lacions de la Xarxa de Paterna, l'Eliana, la Pobla de Vallbona, Llíria, Benaguasil, Vilamarxant i Riba-roja de Túria (eixides VS-5 i VS-6).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3359

Data del DOGV
:   27-10-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8848


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 28 de setembre de 1998, del Servei Territorial d'Indústria i Energia de València, per la qual se sotmet a informació pública l'Addenda al Projecte d'Instal·lacions de la Xarxa de Paterna, l'Eliana, la Pobla de Vallbona, Llíria, Benaguasil, Vilamarxant i Riba-roja de Túria (eixides VS-5 i VS-6). [1998/X8848]
  
Als efectes previstos en els capítols III i IV de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos; en el Reglament General del Servei Públic de Gasos Combustibles, aprovat pel Decret 2.913/1973, de 26 d'octubre; en l'article 17 de la Llei d'Expropiació Forçosa i 56 del seu reglament, i en el reglament per a l'execució de la Llei 2/1989, de 3 de març, d'Impacte Ambiental de la Generalitat Valenciana, aprovat pel Decret 162/1990, de 15 d'octubre, se sotmet a informació pública el projecte d'instal·lacions les característiques del qual es detallen a continuació:
  
- Peticionari: Enagás, SA, amb domicili social a Madrid, av. d'Amèrica, núm. 38.
  
- Objecte de la petició: autorització de l'Addenda al Projecte d'instal·lacions de la xarxa de Paterna, l'Eliana, la Pobla de Vallbona, Llíria, Benaguasil, Vilamarxant i Riba-roja de Túria (eixides VS-5 i VS-6), que circula pels termes municipals de la Pobla de Vallbona, Benaguasil i Llíria.
  
- Descripció de les instal·lacions: al terme municipal de la Pobla de Vallbona, la variant comença en el vèrtex V-207 fins al vèrtex V-207 D, dins del ramal R-1. Al terme municipal de Benaguasil, la variant comença en el vèrtex V-207 D fins al vèrtex V-207 F, i continua des del vèrtex V-208 E fins al V-268. Una altra variant comença en el vèrtex V-227 fins al V-281. Al terme municipal de Llíria, la variant comença en el vèrtex V-207 F fins al V-208 E.
  
Les característiques tècniques respecte de la canonada i la pressió continuen sent les mateixes que les del projecte original.
  
Longitud: al terme municipal de la Pobla de Vallbona, la variant comporta un increment de 106 metros; al terme municipal de Benaguasil, les variants comporten una disminució de 994 metres i al terme municipal de Llíria la longitud s'incrementarà en 1.220 metres.
  
Pressupost: deu milions nou-centes cinquanta-tres mil cent cinquanta-vuit pessetes (63.031.518 PTA).
  
El projecte inclou els plans parcel·laris i la relació concreta i individualitzada de béns i drets afectats.
  
- Afecció a finques particulars derivada de la construcció del gasoducte i les seues instal·lacions auxiliars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de dos (2) metres d'ample, al llarg del gasoducte, un a cada costat de l'eix, per on anirà enterrada la canonada o canonades que es necessiten per a la conducció del gas i que s'ajustarà a les següents limitacions:
  
- Prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres comptats des de l'eix de la canonada.
  
- Prohibició de realitzar qualsevol tipus d'obra o d'efectuar cap acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
- Lliure accés del personal i els equips necessaris per a poder mantenir, reparar o renovar les instal·lacions, amb pagament, si escau, dels danys que s'hi ocasionen.
  
- Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que calga per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació. En esta zona es farà desaparèixer, temporalment, qualsevol obstacle i es realitzaran les obres necessàries per a l'estesa i la instal·lació de la canalització i els elements annexos, i s'executaran els treballs o les operacions precises per als dits fins.
  
Tres. Per al pas dels cables de connexió i els elements dispersors de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on aniran enterrats els cables de connexió. Per als llits dispersors de la protecció catòdica, la franja de terreny on s'estableix la imposició de servitud permanent de pas, tindrà com a amplària la corresponent a la de la instal·lació més un metre a cada costat. Estes franges s'ajustaran a les següents limitacions:
  
- Prohibició d'efectuar treballs de llaurada o similars a una profunditat superior a cinquanta (50) centímetres, de plantar arbres o arbustos i realitzar qualsevol tipus d'obra, construcció o edificació a una distància inferior a 1,5 metres, a cada costat del cable de connexió o del límit de la instal·lació enterrada dels llits dispersors, i es podrà exercir el dret a talar o arrancar els arbres o arbustos que hi haguera a una distància inferior a la indicada.
  
- Lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si escau, dels danys que s'hi ocasionen.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es farà desaparèixer qualsevol obstacle, i també de realitzar les obres necessàries per a l'estesa i el muntatge de les instal·lacions i els elements annexos, i s'executaran les obres o les operacions precises per als dits fins.
  
Quatre. Per a les línies elèctriques de mitjana tensió:
  
A) Servitud permanent de pas en una franja de terrenys d'1 metre a cada costat de l'eix de la línia i en tot el traçat que implicarà lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si escau, dels danys que s'hi ocasionen.
  
B) Servitud permanent de vol en una franja de 15 metres centrada amb l'eix de la línia, en la qual s'estableixen:
  
- Prohibició d'alçar edificacions o construccions de qualsevol tipus, i d'efectuar cap acte que puga danyar el bon funcionament de la línia, a una distància inferior a 7,5 metres de l'eix de la línia de pals de l'estesa.
  
- Prohibició de plantar arbres amb altura màxima superior a 4 metres a una distància inferior a 3 metres de l'eix de la línia de pals de l'estesa.
  
C) Ocupació temporal de la superfície que es determina per a cada línia en els plans parcel·laris, per a realitzar les obres necessàries.
  
Cosa que es fa pública perquè siga coneguda per tota la gent i especialment pels propietaris de terrenys i tots altres titulars afectats pel dit projecte, la relació dels quals s'insereix al final d'este anunci, perquè puga ser examinat l'expedient en aquest Servei Territorial d'Indústria i Energia de València, situat al carrer Gregori Gea, 27, 46071 València, i també els plans parcel·laris als ajuntaments respectius, i presentar en triple exemplar en aquest Servei Territorial les al·legacions que consideren oportunes en el termini de vint dies a partir de l'endemà de la inserció d'este anunci.
  
València, 28 de setembre de 1998.- El director territorial: Alejandro Marín Arcas.